# KISKŐRÖS VÁROS POLGÁRMESTERE

**ELŐTERJESZTÉS**

(A Képviselő-testület 2022. május 25-i ülésére)

**Tárgy: BESZÁMOLÓ KISKŐRÖS VÁROS 2021. ÉVI KÖLTSÉGVETÉSÉNEK TELJESÍTÉSÉRŐL**

**1. Jogszabályi háttér**

Kiskőrös Város Képviselő-testülete (továbbiakban: Képviselő-testület) a 2021. évi költségvetését a 3/2021. (II.22.) önk. rendeletében alkotta meg, amely az év közbeni 5 rendeletmódosítással biztosította és rögzítette az önkormányzat és intézményei gazdálkodásának éves kereteit. A rendelet Kiskőrös Város Önkormányzata (továbbiakban: *Önkormányzat*) előirányzatain kívül a Kiskőrösi Polgármesteri Hivatal (továbbiakban: *Hivatal*), az Egészségügyi, Gyermekjóléti és Szociális Intézmény, a Kiskőrösi Óvodák, a Petőfi Sándor Városi Könyvtár, valamint a Petőfi Szülőház és Emlékmúzeum (továbbiakban: *Intézmények*) előirányzatait tartalmazza.

*Az államháztartásról* szóló 2011. évi CXCV. törvény (továbbiakban: Áht.) 87.§-a alapján *a vagyonról és a költségvetés végrehajtásáról a számviteli jogszabályok szerinti éves költségvetési beszámolót, az éves költségvetési beszámoló alapján évente, az elfogadott költségvetéssel összehasonlító módon, az év utolsó napján érvényes szervezeti, besorolási rendnek megfelelő záró számadást (zárszámadást) kell készíteni.*

Az Áht. 91. § (1) bekezdése alapján *a zárszámadási rendeletet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztést követő 30 napon belül, de legkésőbb a költségvetési évet követő 5. hónap utolsó napjáig hatályba lépjen*.

**2.** **Az önkormányzati feladatellátás általános értékelése**

Az *Önkormányzat* támogatási szerződést kötött a „Kiskőrösi Hírek” működtetése és kiadása önként vállalt közfeladatok ellátása tárgyában 2021. március 1. napjától – 2023. február 28. napjáig terjedő két év határozott időtartamra (21/2021. (II.25.) polg.hat.), valamint a városmarketing és turizmussal kapcsolatos feladatok ellátása tárgyában a 2022. évre (75/2021. (XII.15.) Képv.test.hat.) a Kunság-Média Nonprofit Szolgáltató Kft.-vel.

A védőnők közalkalmazotti jogviszonya 2021. március 1. napjával egészségügyi szolgálati jogviszonnyá alakult (25/2021. (II.26.) polg.hat.).

A bölcsődei feladatokra a Tarkabarka Családi Napközi Egyesülettel kötött ellátási szerződés időtartama módosításra került (2022. augusztus 31-ig) (28/2021. (VIII.27.) Képv.-test.hat.)

2021. szeptember 01-től a Kőrisfa utcai tagóvoda (62/2021. (V.31.) polg.hat.) megnyitásával egy új csoport indult, amelynek működéséhez jogszabályban meghatározottak szerint 2 fő óvodapedagógus és 1 fő dajka került foglalkoztatásra. Az intézményvezető kérésére – mivel az új építmény belterületét tekintve közel négyszer nagyobb, mint a megszűnt kettő tagóvoda összesen – további 3 fővel bővült a személyi állomány (29/2021. (VIII.27.) képv. test-i hat.)

A János Vitéz Látogatóközpont feladatellátása és üzemeltetése a Petőfi Szülőház és Emlékmúzeumhoz került 2022. január 01-től (69/2021. (XII.15.) Képv.test.hat.).

A fürdő üzemeltetési feladatokat a 31/2020. (XII.21.) polg. hat. alapján 2020. december 31. és 2021. június 30. között a KŐRÖSSZOLG Kiskőrösi Önkormányzat Településüzemeltetési Szolgáltató Közhasznú Nonprofit Kft. látta el, azt követően 2021. december 31-ig a 12/2021. képv.test.hat. alapján látta el. A 73/2021.(XII.15.) képv.test. határozattal módosításra került a támogatási szerződés időtartama (2024. július 31. napjáig).

A sporttelep üzemeltetésével kapcsolatos feladatok ellátására a Képviselő-testület a 81/2021. (XII.15.) határozatával a megbízási-üzemeltetési szerződést meghosszabbította a 2022. évre 8 millió Ft értékben a Kiskőrösi Labdarúgó Clubbal.

A feladatellátásban egyéb változások nem történtek.

A könyvviteli feladatok irányításáért, vezetéséért felelős személy nyilvános adatai:

* Név: Opauszki Mónika
* Lakóhely: 6200 Kiskőrös, Rákóczi utca 108
* Regisztrációs szám: 169047

**3. A bevételi források és azok teljesítése, kiemelve a helyi adókból, illetve az államháztartás más alrendszereiből, továbbá az EU-ból származó bevételeket**

Az *Önkormányzat* nettósított összes tárgyévi bevétele: **5.915.506.400** Ft, ebből a költségvetési bevétel **3.526.703.750** Ft; a finanszírozási bevételek **2.388.802.650** Ft (részletesen a zárszámadásról szóló rendelet-tervezet 3. és a 4. mellékletekben).

A teljesített költségvetési bevételek legnagyobb hányada az önkormányzatok működési támogatásai (B11) 1.169 millió Ft, amely a teljesített költségvetési bevételek 33 %-a. A köznevelési, kulturális, szociális, gyermekjóléti és gyermekétkeztetési feladatok, a *Hivatal* feladatellátásához nyújtott támogatás. Az iparűzési adó mérték csökkentése miatti bevételkieséshez nyújtott állami támogatás összege 182 millió Ft.

1.037 millió Ft egyéb felhalmozási célú támogatás államháztartáson belülről (B2) érkezett (az összes költségvetési bevétel 29,4 %-a – 2. legnagyobb hányad), az alábbi legfontosabb projektekkel összefüggésben:

1. TOP-1.4.1-15 - Új Óvoda építése 360 millió Ft,

2. TOP-3.1.1-16 - Fenntartható települési közlekedésfejlesztés 341,1 millió Ft,

3. TOP-1.4.1-19 - Bölcsődei férőhelyek kialakítása, bővítése 136,4 millió Ft,

4. TOP -1.1.1-16 - Ipari parkok, iparterületek fejlesztése 96,8 millió Ft.

A teljesített költségvetési bevételek 3. legnagyobb hányada, 21,4 %-a a közhatalmi bevételek (B3) között az adóbevétel (755 millió Ft).

A 2020. évi teljesítéshez képest 150,4 millió Ft-tal kevesebb, a teljesített

* iparűzési adó 666,5 millió Ft, ez 168,7 millió Ft-tal kevesebb,
* magánszemélyek kommunális adója 79,3 millió Ft, ez 15,6 millió Ft-tal több,
* idegenforgalmi adó 3,7 millió Ft, ez 2,7 millió Ft-tal több.

Egyéb működési célú támogatások (B16) 261,2 millió Ft-ban érkeztek államháztartáson belülről többek között az alábbi projektek, feladatok végrehajtásához:

1. EFOP-1.5.3-16 - Humán szolgáltatások fejlesztése térségi szemléletben 80,3 millió Ft,
2. NEAK támogatás 62,7 millió Ft,
3. TOP-3.1.1-16 - Fenntartható települési közlekedésfejlesztés 37,2 millió Ft,
4. Egészségfejlesztési Iroda fenntartása 25,2 millió Ft,

Működési bevételek (B4) teljesítése 203,5 millió Ft, itt teljesülnek a bérbeadásból, gyermekétkeztetésből, származó bevételek, idősek otthonában fizetett ellátási díjak, kamat bevételek.

Felhalmozási bevételek (B5) teljesítése 2,2 millió Ft, ezek az ingatlanértékesítések.

Működési célú átvett pénzeszközök (B6) teljesítése 20,7 millió Ft, amelyből 7,3 millió Ft a Kőrösszolg Kft 2020. évi elszámolása, 12 millió Ft korábban nyújtott támogatások visszafizetéseiből származott.

**4. A kiadások alakulása (folyó működési és fejlesztési kiadások, a fejlesztési kiadások megbontva EU és hazai forrásokból, ez utóbbiból kiemelten címzett és céltámogatással megvalósuló beruházásokra)**

Az *Önkormányzat* nettósított összes tárgyévi kiadása: **4.985.912.048** Ft, ebből a költségvetési kiadás: **4.003.955.857 Ft**, a finanszírozási kiadások **981.956.191** Ft (részletesen a zárszámadásról szóló rendelet-tervezet 5. mellékletben).

A teljesített **költségvetési működési** kiadások (az összes költségvetési kiadás 57,9%-a) legnagyobb hányada, 39,1%-a (905,6 millió Ft) a dologi kiadások, a legfontosabbak:

- gyermekétkeztetés 128 millió Ft,

- *Intézmények* működésével kapcsolatos kiadások 104,8 millió Ft,

- TOP-1.4.1-15 - Új Óvoda építése 102,3 millió Ft,

- vagyon, épületek fenntartása, karbantartása 70,7 millió Ft,

- TOP-3.1.1-16 - Kerékpárút hálózat fejlesztés Kiskőrös és Tabdi települések között 65,3 millió Ft,

- VP6-7.2.1-7.4.1.2-16 - Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése - (út) 55,5 millió Ft,

- Kőrösszolg. Kft. - János Vitéz látogatóközpont szakmai feladatainak ellátása és a 2021. évi városi rendezvények teljes körű lebonyolítása 51,8 millió Ft,

- közvilágítás 36,1 millió Ft,

- utak karbantartása, fenntartása 36,1 millió Ft,

- közművelődési tevékenység 34 millió Ft,

- Egészségfejlesztési Iroda 18,8 millió Ft,

A teljesített **költségvetési működési** kiadások 37,9%-a személyi jellegű juttatás és ehhez kapcsolódó munkaadót terhelő járulék összesen 878,4 millió Ft, amelynek legnagyobb része – 71,1%-a – az *Intézmények* 135 fő közalkalmazottaival kapcsolatos kifizetések.

Alapítványi támogatások:

* Kiskőrös Városért Alapítvány: 650.000 Ft, - Kiskőrösi Reménység Alapítvány: 1.000.000 Ft.

A teljesített **beruházási és felújítási** kiadások (az összes költségvetési kiadás 35,5%-a) teljesítése 1.421 millió Ft (részletesen a zárszámadásról szóló rendelet-tervezet 6. mellékletben).

A legfontosabb beruházások, felújítások teljesített kiadásai: millió Ft-ban

|  |  |
| --- | --- |
| TOP-1.4.1-15 - Új Óvoda építése | 398 |
| TOP-3.1.1-16 - Kerékpárút hálózat fejlesztés Kiskőrös és Tabdi települések között | 303 |
| VP6-7.2.1-7.4.1.2-16 - Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése - (út) | 201 |
| TOP-3.2.1-15 - Kiskőrös Város Önkormányzatának épületenergetikai fejlesztési projektje | 88,8 |
| Futópálya építése | 63,5 |
| Mészáros utca járdafelújítás | 34,3 |
| TOP-1.4.1-19 - Bölcsődei férőhelyek kialakítása, bővítése | 28,1 |
| Kunság-Média Nonprofit Kft. megvásárlása | 25,9 |

A TOP-3.2.2-15 - Biomassza erőmű projekt Kiskőrösön pályázattal összefüggésben 2021. év elején került visszafizetésre a még 2017-ben megérkezett támogatás (244,6 millió Ft).

Kutatás és kísérleti fejlesztéssel kapcsolatban 2021-ben kiadása nem volt az *Önkormányzatnak*.

**5. Vis maior feladatok**

Vis maior feladatokra sem bevételt, sem kiadást nem terveztünk, teljesítés sem történt.


**6. Pénzmaradványok változásának tartalma és okai**

Az *Önkormányzat* összes maradványa (intézményenként a zárszámadásról szóló rendelet-tervezet 11. mellékletben) az előző évihez képest 113.741.131 Ft-tal több:

2020. évi: 815.853.221 Ft 2021. évi : 929.594.352 Ft

Oka, hogy a 2021. évi teljesített költségvetési bevételek (3,527 milliárd Ft) jelentősen (1,169 milliárd Ft-tal) meghaladják a 2020. évi teljesített költségvetési bevételeket (2,358 milliárd Ft), ezzel szemben a 2021. évi teljesített költségvetési kiadások (4,004 milliárd Ft) kisebb mértékben (656 millió Ft-tal) haladják meg a 2020. évi teljesített költségvetési kiadásokat (3,348 milliárd Ft).

A költségvetési egyenleg - hiány javult -990,6 millió Ft-ról -477,2 millió Ft-ra (2. melléklet). A finanszírozási bevételek nyújtottak fedezetet a költségvetési kiadások teljesítéséhez.



A maradványok felosztását a zárszámadásról szóló rendelet-tervezet 12. melléklete tartalmazza.

**7. Értékpapír- és hitelműveletek alakulása, a hitel-állomány változásának tartalma, okai**

Az *Önkormányzat*, a *Hivatal*, az *Intézmények*, valamint Nemzetiségi Önkormányzatok számlavezető pénzintézete a 12/2020. (VI.3.) sz. Polgármesteri határozat alapján a K&H Bank Zrt., 1095 Budapest, Lechner Ödön fasor 9..

Az *Önkormányzat* választott számlavezető pénzintézete 2014. július 1. napjától a K & H Bank Zrt.. Az *Önkormányzat* jelenleg 250 000 000 Ft folyószámlahitel-kerettel rendelkezik ugyanezen határozatnak megfelelően. Ezen határozat alapján - a *katasztrófavédelemről és a hozzá kapcsolódó egyes törvények módosításáról* szóló 2011. évi CXXVIII. törvény 46. § (4) bekezdésben foglalt felhatalmazás alapján - a polgármester 3 éves határozott időtartamra - 2020.07.01. napjától 2023.06.30. napjáig - a bankszámlaszerződést és a 250.000.000 forint keretösszegű folyószámlahitel szerződést – likvid hitelként - a K&H Bank Zrt.-vel megkötötte. A hitel-keret a határozatnak megfelelően csak naptári éven belül áll az *Önkormányzat* rendelkezésére, minden naptári év december 31. napján feltöltésre kerül, majd a következő naptári év január első munkanapján ismételten megnyílik. A hitelkeretet az *Önkormányzat* 2021. évben nem vette igénybe, csak lehetőségként, tartalékul szolgált.

Az *Önkormányzat* 2021. január 1. napján rendelkezett Magyarország gazdasági stabilitásáról szóló 2011. évi CXCIV. törvény 8. § (2) bekezdésében meghatározott adósságot keletkeztető fejlesztési célú ügylettel.

A 2016-os év folyamán került megkötésre – kormányzati hozzájárulást követően az 1386/2016. (VII.21.) Kormány határozat 1. melléklete alapján - kettő beruházási/fejlesztési hitelszerződés, melynek összege 380 millió Ft, amelyből 300 millió Ft piaccsarnok vásárlás, felújítás céljára, 80 millió Ft LTP szerződésekkel fedezett közműfejlesztés megvalósítására került felvételre.

A 2017-es évben került megkötésre – kormányzati hozzájárulást követően az 1607/2017. (IX.5.) Kormány határozat alapján - új óvoda építése fejlesztési célhoz kapcsolódóan 570 millió Ft ügyletértékű beruházási/fejlesztési hitelszerződés a K & H Bank Zrt-vel. Ezen szerződés módosítására került sor a 2019-es évben, mert a hitelkeret rendelkezésre tartási ideje 2019.augusztus 30-án lejárt volna, a módosított rendelkezésre tartási időszak vége 2020. december 31. napja.

A 2019-es évben – kormányzati hozzájárulást követően az 1630/2019. (XI.8.) Kormány határozat 1. melléklete alapján – kettő beruházási/fejlesztési hitelszerződés került megkötésre, melynek összege 350 millió Ft, amelyből 250 millió Ft Kiskőrös-Tabdi elágazásig tervezett kerékpárút megvalósítására, 100 millió Ft földes út (Széles út) szilárd burkolattal történő ellátásához került felvételre. A földes út (Széles út) szilárd burkolattal történő ellátásához megkötött szerződés módosítása vált szükségessé a 2020-as évben, mert a hitelkeret rendelkezésre tartási ideje 2020.december 31-én lejárt volna, a módosított rendelkezésre tartási időszak vége 2021. december 31. napja.

A 2021-es év folyamán új adósságot keletkeztető ügylet, készfizető kezességi szerződés – kormányzati hozzájárulást követően az 2006/2021. (XII.29.) Kormány határozat 1. melléklete alapján – került megkötésre a Kőröskom Nonprofit Kft. 49 millió Ft fejlesztési célú hitelének fedezeteként. A Kőröskom Nonprofit Kft.részére is a hitelt a K & H Bank Zrt. biztosítja.

Az adósságot keletkeztető hitelügyletek alakulása a következő:

A megkötött hitelszerződésekhez kapcsolódóan az *Önkormányzat* rendelkezik „Szerződés ingatlant terhelő jelzálogjog alapításáról (több jogviszony biztosítására)” tárgyú szerződéssel, melyben a Kiskőrös belterület hrsz. 202 (természetben Rákóczi Ferenc u. 106.) és a Kiskőrös belterület hrsz. 2418 (természetben Kossuth Lajos u. 41.) ingatlanokon egyetemleges jelzálogjog valamint elidegenítési és terhelési tilalom alapításáról rendelkezik 580 millió Ft keretösszeg erejéig. Fedezet továbbá a lakosság által az *Önkormányzat*ra engedményezett lakás-előtakarékossági szerződéseken alapított követelést terhelő jelzálogjog 80 millió Ft tőkeösszeg és járulékai erejéig.

A *számvitelről* szóló 2000. évi C. törvény 60. §-ban foglaltak alapján szükséges elszámolni a mérlegfordulónapi értékeléshez kapcsolódóan a külföldi pénzértékre szóló eszközöket, kötelezettségeket. 2021. december 31. napján az *Önkormányzat*nak devizában sem eszköze, sem kötelezettsége nem volt.

Az *Önkormányzat* **pénzeszközeinek** változása (13. és 14. mellékletek C) pontjai) a következő:

- 2020.12.31.: 955.958.740,- Ft - 2021.12.31.: 1.016.966.139,- Ft.

Nem jelentős a növekedés: 61 millió Ft, amely többségében a *Kincstáron kívüli számlákon* történt (nyitó érték: 486 millió Ft, a záró érték: 563 millió Ft).

A 2021-es évben az átmenetileg szabad működési és felhalmozási pénzeszközeink az önkormányzatok számára kibocsátott Önkormányzati Magyar Államkötvény értékpapírban kerültek elhelyezésre. Felhasználásukra volt szükség 2021-ben (a projektekhez a saját erő biztosítása érdekében), ezért változott az értékpapírok állománya (1.254.830.000 Ft-ról csökkent 851.670.000 Ft-ra).

A projektekhez rendelkezésre álló támogatások átmenetileg sem helyezhetők el semmilyen befektetésben.

A megtakarítás 2021.12.31. napján 100 %-ban forintban állt az *Önkormányzat* rendelkezésére.

A rendelkezésre álló felhalmozási forrás már a saját adóbevételekből működésre fel nem használt bevételekből származik.

**8. A vagyon alakulása**

Az egyszerűsített mérleg-főösszege:

2020.12.31. 14.792.927.758,- Ft

2021. 12.31. 15.295.830.178,- Ft

Növekedés 2021. évben: 502.902.420,- Ft

**A Nemzeti vagyonba tartozó befektetett eszközök eszközcsoporton belül** **az Immateriális javak, Tárgyi eszközök értéke és változása 2021. évben:**

Immateriális javak, tárgyi eszközök értéke és változása:

Az immateriális javak esetében 2021. évben a bruttó értéket tekintve összességében 1.168,- ezer forint összegű emelkedés jelentkezett. Az immateriális eszközök nagyobb beruházásai közé tartozik a Térinformatikai rendszer kialakítása, 5.000,- ezer forint, értékben történt. Az immateriális eszközök nettó értékét a 2021. évben elszámolt értékcsökkenés 5.493 ,- ezer forinttal változtatta.

2020.12.31. 5.555.233,- Ft

2021. 12.31: 6.723.328,- Ft

A tárgyi eszközök nettó értéke esetében nagyobb mértékű növekedés jelentkezik, mindösszesen 901.280,- ezer Ft összegben.

 2020.12.31. 11.904.889.487,- Ft

2021. 12.31: 12.806.169.943,- Ft.

 Növekedés 2021. évben: 901.280.456,- Ft

Folyamatban lévő beruházások, felújítások alakulása

2020.12.31. 604.086.391,- Ft

2021.12.31. 453.688.101, - Ft

Csökkenés 2021. évben: 150.398.290,- Ft

|  |  |
| --- | --- |
| Folyamatban lévő beruházás, felújítás megnevezése | Összeg |
| TOP-1.4.1-19 BÖLCSŐDEI FÉRŐHELYEK KIALAKÍTÁSA, BŐVÍTÉSE | 32.650.489,- |
| SZENNYVÍZCSATORNA BŐVÍTÉSE | 250.000,- |
| VÍZHÁLÓZAT BŐVÍTÉSE | 1.100.000,- |
| KÉZILABDA CSARNOK ÉPÍTÉSE | 19.373.000,- |
| NAPELEMES VILÁGÍTÁSI BERENDEZÉSEK TELEPÍTÉSE | 5.816.800,- |
| KÖZVILÁGÍTÁS BŐVÍTÉSE | 420.000,- |
| KOLLÉGIUM ÉPÜLETE – FŐZŐKONYHA FELÚJÍTÁSA | 13.200.000,- |
| TENISZKLUB FEJLESZTÉSE – ELŐZETES KONCEPCIÓTERV | 900.000,- |
| TŰZOLTÓ KAKTANYA SPORTPÁLYA ÉPÍTÉSÉHEZ KAPCSOLÓDÓ TEREPRENDEZÉS ÉS FÜVESÍTÉS | 11.811.030,- |
| ZARÁNDOKHÁZ TERVEK | 620.000,- |
| CAMPING SZOCIÁLIS CÉLÚ VIZESBLOKK | 150.000,- |
| TOP-1.1.1-16-BK1-2020-00029 IPARI TERÜLET FEJLESZTÉSE | 2.200.000,- |
| TOP-3.1.1-16 KERÉKPÁRÚT KISKŐRÖS-TABDI | 344.727.532,- |
| TOP-3.2.2-15 BIOMASSZA ERŐMŰ | 8.719.250,- |
| TOP-4.3.1-15 LEROMLOTT VÁROSI TERÜLETEK REHABILITÁCIÓJA | 4.250.000,- |
| KISKŐRÖSI RÓNASZÉKI FÜRDŐ KONCEPCIÓTERVÉNEK ÉS ÁRAZOTT KÖLTSÉGVETÉSÉNEK ELKÉSZÍTÉSE | 7.500.000,- |
| Összesen: | 453.688.101,- |

2021-BEN AKTIVÁLÁSRA KERÜLT NAGYOBB BERUHÁZÁSOK

|  |  |
| --- | --- |
| Megnevezés | Összeg |
| TOP-1.4.1-15-BK1-2016-00027 - Kiskőrösön új hat csoportszobás óvoda építése | 751.901.246,- |
| REKORTÁN BURKOLATÓ FUTÓPÁLYA | 49.980.000,- |
| VP6-7.2.1-7.4.1.2-16 -SZÉLES ÚT ASZFALT BURKOLATTAL TÖRTÉNŐ ELLÁTÁSA | 203.921.647,- |
| TOP-3.2.1-15-BK1-2016-00045 – ÉPÜLETENERGETIKA FEJLESZTÉS | 128.967.407,- |

Térítésmentes átvétel hatására az ingatlanok értéke 7.025.383,- forint, értékkel emelkedett.

Egyéb gépek, berendezések, felszerelések esetében a kiselejtezett eszközök bruttó értéke 7.405,- ezer forint volt.

Az ingatlanok és tárgyi eszközök nettó értéke a 2021. évben az elszámolt értékcsökkenés következtében mindösszesen 467.382,- ezer Ft-tal csökkent.

Az államháztartáson belül vagyonkezelésre átadott tárgyi eszközök bruttó értéke mindösszesen: 1.352.474,- ezer forint.

Környezet védelmét közvetlenül szolgáló tárgyi eszközeink: Ft-ban

*Megnevezés: bruttó érték: tárgyévi ÉCS: halmozott ÉCS: nettó érték:*

Zajszintmérő: 138.072 0 138.072 0

Integráló

zajszintmérő: 372.500 0 372.500 0

tűmegsemmisítő 30.750 0 30.750 0

Veszélyes hulladék, környezetre káros anyag (tű, fecskendő, betegellátási hulladék) az Egészségügyi, Gyermekjóléti és Szociális Intézménynél keletkezett. Az anyagok elszállítását és megsemmisítését a SEPTOX Kft. végezte, a munka ellenértékeként 64.884 Ft került kifizetésre 2021. évben.

Állati tetemek elszállítását az ATEV Fehérjefeldolgozó Zrt. végzi, a szolgáltatásért a 2021. évben 3.460.083 Ft került kifizetésre.

Gazdasági társaságok, ahol 25%-os tulajdoni hányadot meghaladó részesedéssel bír az *Önkormányzat*:

Minősített többségi befolyás: Kőröskom Kft. 6200. Kiskőrös, Petőfi Sándor út 108.

100%-os részesedés, 25 millió Ft jegyzett tőke,

Kőrösszolg Kft. 6200. Kiskőrös, Petőfi Sándor út 108.

100 %-os részesedés, 6.700.000 Ft jegyzett tőke,

Kunság-Média Kft. 6200. Kiskőrös,

100%-os részesedés, 3.060.000 Ft jegyzett tőke.

**9. Számviteli politika**

Év közben az alábbi szabályzatok módosítása történt meg:

* 2021. január 01-i hatállyal a *Számviteli politika*,
* 2021. január 04-i hatállyal a *Pénz-és értékkezelési szabályzat*,
* 4 alkalommal a *Kiskőrös Város Polgármesterének és Jegyzőjének együttes utasítása a Polgármesteri Hivatal gazdálkodási szabályzatáról;*

A módosításokat elsősorban a külső szabályozók változása és a személyi változások indokolták.

**10. A zárszámadási rendelet 2022. évi költségvetésre gyakorolt hatásai**

A 2021. évben képződött maradvány összege a 2022. évi költségvetési rendeletbe már beépítésre került.

**11. Egyéb kimutatások**

Valamennyi költségvetési szerv vezetője nyilatkozatban értékelte saját költségvetési szerve belső kontrollrendszerét, amelyek kiküldésre kerültek az előterjesztéssel együtt (*a költségvetési szervek belső kontrollrendszeréről és belső ellenőrzésről* szóló 370/2011. (XII.31.) korm.rendelet 11.§ (2a)).

Az **előirányzat-felhasználási terv teljesítését** az 1. melléklet tartalmazza. Látható, hogy az önkormányzatok működési támogatásai (B11) havonta egyenlő részletben érkeznek; a közhatalmi bevételek az adófizetési kötelezettségek időpontjának megfelelően március és szeptember hónapokban a legnagyobb összegűek, a pályázatokhoz érkező támogatások (B16 és B2) a kifizetési kérelmekhez, a pályázatok fizikai megvalósításokhoz igazodnak. A személyi juttatások és a hozzájuk kapcsolódó járulékok havonta közel azonos összegben teljesültek; a dologi kiadások, beruházások és felújítások egyenletlensége a pályázatok megvalósítását követik.

Az Áht. 24.§ (4) bekezdés c) pontja és az *államháztartásról szóló törvény végrehajtásáról* szóló 368/2011. (XII.31.) korm.rendelet 28.§-a rendelkezéseit figyelembe véve a közvetett támogatások a 2022. évben az alábbiak:



A **normatív állami hozzájárulások, támogatások**:



\*Bentlakásos szociális intézmény esetében a lakói elhalálozásokat követően a vírus miatt az ellátotti létszám engedélyezett létszámig történő feltöltése nem tudott rugalmasan megvalósulni, így csökkent az elismert szakmai dolgozók létszáma, ezért van visszafizetendő állami támogatás.

\*\*Az intézményi gyermekétkeztetés esetében az októberi normatíva módosításnál az étkeztettek száma 656 fő volt, az elszámolás során a tényleges étkeztettek száma 637 fő, ezért van visszafizetendő állami támogatás.

Az Áht. 24.§ (4) bekezdés d) pontjának megfelelően a költségvetési évet követő három év tervezett bevételi és kiadási előirányzatai az alábbiak:



A következő három év terv adatai tervezése rendkívül bizonytalan, hiszen az adott év pályázati lehetőségei, a pandémia, a háború elhúzódása, annak hatásai nagymértékben befolyásolják a bevételek és kiadások alakulását. A 2022. év adatait *Kiskőrös Város 2022. évi költségvetéséről* szóló 3/2022. (II.24.) önk. rendelete tartalmazza, a 2023. és 2024. évek adatait a *Kiskőrös Város Önkormányzatának 2022. évi költségvetése* tárgyú előterjesztés tartalmazta.

A fentiek alapján javaslom, hogy a Képviselő-testület a Város 2021. évi költségvetésének teljesítéséről szóló beszámolót a rendelet-tervezetben foglaltaknak megfelelően fogadja el.

**Kiskőrös, 2022. május 17.**

**Domonyi László s.k.,**

**polgármester**

**Kiskőrös Város Önkormányzata**

**Képviselő-testületének**

**.../2022. (...) önkormányzati rendelete**

**az Önkormányzat 2021. évi zárszámadásáról**

Kiskőrös Város Önkormányzatának Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, Kiskőrös Város Önkormányzata Képviselő-testületének az Önkormányzat Szervezeti és Működési Szabályzatáról szóló 24/2013. (XII.19.) önkormányzati rendelete 30. § (5) bekezdésének b) pontjában biztosított véleményezési jogkörében eljáró Ügyrendi és Összeférhetetlenségi Bizottság, Pénzügyi Bizottság, Kulturális, Turisztikai és Sport Bizottság, Társadalompolitikai Bizottság, Költségvetési, Ipari, Mezőgazdasági és Klímapolitikai Bizottság véleményének kikérésével a következőket rendeli el:

**Rendelet hatálya**

**1. §**

A rendelet hatálya kiterjed Kiskőrös Város Önkormányzata, valamint az önkormányzat irányítása alá tartozó költségvetési szervekre.

**Főösszegek, teljesítések**

**2. §**

(1) A Képviselő-testület Kiskőrös Város Önkormányzata 2021. évi zárszámadását

*a)* 3.526.703.750 forint teljesített költségvetési bevétellel

*b)* 2.388.802.650 forint finanszírozási bevétellel

*c)* 4.003.955.857 forint teljesített költségvetési kiadással

*d)* 981.956.191 forint finanszírozási kiadással

*e)* 929.594.352 forint maradvánnyal

állapítja meg.

(2) A Képviselő-testület az előirányzat-felhasználási terv teljesítését az 1. mellékletben, a költségvetés végrehajtásának összevont mérlegét a 2. mellékletben, a részletes bevételeit a 3. mellékletben, az önkormányzat által irányított költségvetési szervek bevételeit a 4. mellékletben foglaltak szerint állapítja meg.

**Kiadási előirányzatok**

**3. §**

(1) A Képviselő-testület a költségvetési kiadások teljesítését a finanszírozási kiadásokkal együtt 4.985.912.048 Ft-ban állapítja meg, az 5. melléklet szerinti részletezésben.

(2) A Képviselő-testület a felhalmozási célú kiadási előirányzatok teljesítését feladatonkénti és célonkénti bontásban 1.778.107.965 Ft-ban állapítja meg, a 6. melléklet szerinti részletezésben.

(3) A Képviselő-testület az Európai Uniós forrás bevonásával tervezett beruházásokat a 8. melléklet szerinti részletezéssel állapítja meg.

**Pénzmaradvány jóváhagyása**

**4. §**

(1) A Képviselő-testület a 2021. évi maradványát 929.594.352 Ft összeggel, a 11. mellékletben foglaltak szerint, felosztását pedig a 12. mellékletben foglaltak szerint állapítja meg.

(2) A Képviselő-testület a 2021. évi céltartalékok célonkénti maradványát a 7. mellékletben foglaltak szerint állapítja meg.

**Egyszerűsített beszámoló**

**5. §**

A Képviselő-testület az Önkormányzat 2021. december 31-i állapot szerinti

*a)* mérlegét a 13. mellékletben – előző időszak adatait a 14. mellékletben

*b)* eredménykimutatását a 18. mellékletben – az előző időszak adatait a 17. mellékletben

*c)* maradványkimutatás a 11. mellékletben

foglaltaknak megfelelően fogadja el.

**Vagyonkimutatás**

**6. §**

A Képviselő-testület az Önkormányzat

*a)* vagyonkimutatását a 13. mellékletben, 14. mellékletben, 15. mellékletben és 16. mellékletben

*b)* az eszközök értékvesztésének alakulását a 19. mellékletben

foglaltak szerint fogadja el.

**Követelések, kötelezettségek**

**7. §**

A Képviselő-testület

*a)* az Önkormányzat többéves kihatással járó döntések számszerűsítését, évenkénti bontásban, szöveges indoklással a 9. mellékletben,

*b)* a Magyarország gazdasági stabilitásáról szóló 2011. évi CXCIV. törvény 8. § (2) bekezdése szerinti adósságot keletkeztető ügyleteket és kezességvállalásokat, valamint saját bevételeket a 9. mellékletben,

*c)* az Önkormányzat adósságot keletkeztető fejlesztési céljait a 10. mellékletben

foglaltaknak megfelelően fogadja el.

**Záró rendelkezés**

**8. §**

Ez a rendelet a kihirdetését követő napon lép hatályba.